**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO Projekto „DĖL KLAIPĖDOS MIESTO SAVIVALDYBĖS TARYBOS 2016 M. KOVO 31 D. SPRENDIMO NR. T2-79 „DĖL ATSTOVŲ DELEGAVIMO Į KLAIPĖDOS MIESTO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO GRUPĘ“ PAKEITIMO“**

**1. Projekto rengimą paskatinusios priežastys.**

Teikiamu tarybos sprendimo projektu atnaujinamas Klaipėdos miesto savivaldybės administracijos atstovų, deleguojamų į Klaipėdos miesto integruotos teritorijos vystymo programos įgyvendinimo koordinavimo darbo grupę, sąrašas. Kadangi Strateginio planavimo skyriaus vedėja Indrė Butenienė negali dalyvauti įgyvendinimo koordinavimo darbo grupėje, vietoje jos siūloma deleguoti vyr. patarėją Ričardą Zulcą.

**2. Projekto tikslai ir uždaviniai ir kuo remiantis parengtas sprendimo projektas.**

2016 m. vasario 12 d. vidaus reikalų ministro įsakymu Nr. 1V-102 buvo patvirtinta Klaipėdos miesto integruotų teritorijų vystymo programa. Remiantis Integruotų teritorijų vystymo programų rengimo ir įgyvendinimo gairių, patvirtintų vidaus reikalų ministro 2014 m. liepos 11 d. įsakymu Nr. 1-480 27 punktu, Klaipėdos miesto integruotos teritorijų vystymo programos įgyvendinimo koordinavimui, veiksmų, susijusių su programos įgyvendinimu, suderinimui tarp ministerijų ir savivaldybės, programos pakeitimų suderinimui Vidaus reikalų ministerija sudarė programos įgyvendinimo koordinavimo darbo grupę. Ši grupė sudaryta iš programos įgyvendinime dalyvaujančių ministerijų atstovų (po vieną atstovą), dviejų Vidaus reikalų ministerijos atstovų, vieno Klaipėdos regiono plėtros tarybos deleguoto atstovo bei trijų Klaipėdos miesto savivaldybės tarybos deleguotų atstovų.

Klaipėdos miesto savivaldybės tarybos 2016 m. kovo 31 d. sprendimu Nr. T2 79 „Dėl atstovų delegavimo į Klaipėdos miesto integruotos teritorijų vystymo programos įgyvendinimo koordinavimo grupę“ buvo deleguoti trys Klaipėdos miesto savivaldybės administracijos atstovai: Strateginio planavimo skyriaus vedėja Indrė Butenienė, Projektų skyriaus vedėja Elona Jurkevičienė ir Projektų skyriaus vyr. specialistė Violeta Pronskuvienė. Kadangi Strateginio planavimo skyriaus vedėja Indrė Butenienė negali dalyvauti įgyvendinimo koordinavimo darbo grupėje, vietoje jos siūloma deleguoti vyr. patarėją Ričardą Zulcą.

**3. Kokių laukiama rezultatų**

Priėmus tarybos sprendimą dėl deleguojamų asmenų patikslinimo, Lietuvos Respublikos vidaus reikalų ministerija inicijuos Lietuvos Respublikos vidaus reikalų ministro 2016 m. vasario 17 d. įsakymo Nr. 1V-114 „Dėl integruotų teritorijų vystymo programų įgyvendinimo koordinavimo darbo grupių sudarymo“ pakeitimą – bus atnaujinta Klaipėdos miesto integruotos teritorijų vystymo programos įgyvendinimo koordinavimo grupės sudėtis.

**4. Sprendimo projekto metu gauti specialistų vertinimai**

Sprendimo projektas derintas su Bendrojo skyriaus specialistu, Teisės skyriaus specialistu, vyr. patarėju, Savivaldybės administracijos direktoriaus pavaduotoju.

**5. Išlaidų sąmatos, skaičiavimai, reikalingi pagrindimai ir paaiškinimai**

Nėra.

**6. Lėšų poreikis sprendimo įgyvendinimui**

Nėra.

**7. Galimo teigiamos ar neigiamos sprendimo priėmimo pasekmės**

Neigiamų sprendimo priėmimo pasekmių nenumatoma.

Teigiamos pasekmės – priimtas sprendimas sudarys sąlygas sklandžiam Klaipėdos miesto integruotos teritorijos vystymo programos įgyvendinimo koordinavimo darbo grupės darbui.

Projektų skyriaus vedėja Elona Jurkevičienė